COM7 วิ่ง 4% โบรกมองกำไรปี 64 โตเฉียด 2 พันลบ. รับยอดขาย-แผนขยายสาขาหนุน
COM7 บวกแรง 4% โบรกมองกำไรปี 64 โตเฉียด 2 พันลบ. รับยอดขาย-แผนขยายสาขาหนุน
16 มี.ค. 2564

ผู้สื่อข่าวรายงานว่า ราคาหุ้น บริษัท คอมเซเว่น จำกัด (มหาชน) หรือ COM7 ณ เวลา 10.15 น. อยู่ที่ระดับ 59.25 บาท บวก 2.25 บาท หรือ 4.41% สูงสุดที่ระดับ 59.50 บาท ต่ำสุดที่ระดับ 57.00 บาท ด้วยมูลค่าการซื้อขาย 342.73 ล้านบาท

ด้าน บล.เมย์แบงก์ กิมเอ็ง ระบุในบทวิเคราะห์ ประเมินกำไรปี 2564 ที่ 1,950 ล้านบาท เพิ่มขึ้น 31% จากปีก่อน จาก i) ขยายสาขาจาก 911 เป็น 1,000 สาขา +10% จากปีก่อน ii) SSSG จากสินค้าที่ยังรอส่งมอบ และสินค้าใหม่ IoTs (Xiaomi),Gaming (Sony) iii) อัตรากำไรที่ดีขึ้นจากการประหยัดต่อขนาด ตามสัดส่วนช่องทาง Online เพิ่มขึ้น
อย่างไรก็ดี เห็น 3 ประเด็นที่อาจเป็นความท้าทายของการเติบโต คือ  i) สินค้าขาดตลาดทั้ง PC-Notebook (GPU) และ Smartphone (Chipset) อาจจำกัดการเติบโตรายได้ ii) ผลตอบรับของ iPhone 13 ที่อาจไม่เท่ากับการเปิดตัว iPhone 12 จากฟังก์ชั่นใหม่ที่อาจตื่นเต้นน้อยลง (ตลาดคาดว่าสิ่งที่เปลี่ยนไป คือ ลดรอยบาก,จอ 120 Hz,เพิ่มขนาดแบตเตอรี่,ระบบกันสั่น Sensor-Shift Image ทั้ง 4 รุ่น) iii) อุปสงค์ลดลงหากไม่มีมาตรการช้อปดีมีคืน
พร้อมกันนี้ ปรับราคาเหมาะสมปี 2564 ขึ้น +10% เท่ากับ 50 บาท/หุ้น อิง DCF (WACC 7.3%) ราคาปัจจุบันเทรดบน P/E64 = 36 เท่า สูงกว่าค่าเฉลี่ยในอดีต 3 ปีย้อนหลัง +2SD และเมื่อเทียบกับกลุ่มค้าปลีก ทั้งหมดได้สะท้อนโมเมนตัมการเติบโตใน 12 เดือนข้างหน้าแล้ว ทว่ายังชอบการเติบโตของ COM7 ในระยะยาวที่เป็นผู้ค้าปลีกสินค้า IT ที่ได้ประโยชน์มากที่สุดในห่วงโซ่จากการเปลี่ยนแปลงเทคโนโลยี